Nastavni predmet: PRIRODA I DRUŠTVO

Nastavna jedinica: Zima – promjene u prirodi, utjecaj na život ljudi

Razred: 1. razred

ODGOJNO-OBRAZOVNI ISHODI

PID OŠ A.1.1. Učenik uspoređuje organiziranost u prirodi opažajući neposredni okoliš.

PID OŠ B.1.1. Učenik uspoređuje promjene u prirodi i opisuje važnost brige za prirodu i osobno zdravlje.

PID OŠ B.1.2. Učenik se snalazi u vremenskim ciklusima, prikazuje promjene i odnose među njima te objašnjava povezanost vremenskih ciklusa s aktivnostima u životu.

PID OŠ A.B.C.D.1.1. Učenik uz usmjeravanje opisuje i predstavlja rezultate promatranja prirode, prirodnih ili društvenih pojava u neposrednome okružju i koristi se različitim izvorima informacija.

Međupredmetna tema

ODGOJNO-OBRAZOVNA OČEKIVANJA

uku A.1.1. Učenik uz pomoć učitelja traži nove informacije iz različitih izvora i uspješno ih primjenjuje pri rješavanju problema.

uku B.1.4. Na poticaj i uz pomoć učitelja procjenjuje je li uspješno riješio zadatak ili naučio.

odr C.1.1. Identificira primjere dobroga odnosa prema prirodi.

AKTIVNOSTI:

* Učenici izlaze u dvorište škole, uočavaju promjene vremena, duljinu dana i noći, promjene na biljkama i životinjama te u ponašanju ljudi dolaskom novog godišnjeg doba.
* Promatranjem i temeljem iskustva opisuju promjene u prirodi zimi.
* Prije početka rada, učenici dobivaju upute o izgledu, sadržaju i vrednovanju kalendara prirode. Istraživanje provode slijedećih tjedan dana, promatraju, prate i bilježe promjene i aktivnosti s obzirom na izmjenu godišnjih doba redovito i kontinuirano. Svaki dan uočavaju i bilježe promjene u vremenu, na biljkama, životinjama i radu ljudi. Oslikavaju uočene promjene po danima u kalendaru prirode.
* Na prvom nastavnom satu započinju voditi kalendar prirode za prvi dan.
* Nakon provedenog istraživanja, učenici prezentiraju kalendar prirode te samostalno izvode zaključke o promjenama koje se događaju u vremenu, na biljkama, životinjama i u djelatnostima ljudi.

SAMOVREDNOVANJE/SAMOPROCJENA

Samostalno i na poticaj učitelja, učenik samovrednuje proces učenja i svoje rezultate te procjenjuje ostvareni napredak.

|  |  |  |  |
| --- | --- | --- | --- |
| **REDOVITO VODIM KALENDAR PRIRODE** | Lice s osmijehom bez ispune | Neutralno lice bez ispune | Zabrinuto lice bez ispune |
| **UOČAVAM PROMJENE VREMENA** | Lice s osmijehom bez ispune | Neutralno lice bez ispune | Zabrinuto lice bez ispune |
| **UOČAVAM PROMJENE NA BILJKAMA** | Lice s osmijehom bez ispune | Neutralno lice bez ispune | Zabrinuto lice bez ispune |
| **UOČAVAM PROMJENE NA ŽIVOTINJAMA** | Lice s osmijehom bez ispune | Neutralno lice bez ispune | Zabrinuto lice bez ispune |
| **UOČAVAM PROMJENE U RADU LJUDI** | Lice s osmijehom bez ispune | Neutralno lice bez ispune | Zabrinuto lice bez ispune |
| **TRUDIM SE U OSLIKAVANJU KALENDARA**  | Lice s osmijehom bez ispune | Neutralno lice bez ispune | Zabrinuto lice bez ispune |

Kalendar prirode je izrađen u digitalnom alatu Canvi.

